ऊना। जेबीटी प्रशिक्षित बेरोजगार संघ (बैच 2008-10) ने मुकेश अग्निहोत्री को प्रदेश के मंत्रिमंडल में शामिल किए जाने पर बधाई दी है। जेबीटी प्रशिक्षितों में संजय सैणी, अशोक कुमार, अवतार धीमान, वीना, संजीव, अरुण, पंकज, केशव, पायल, अमनदीप, रविंद्र, अनिल, दलजीत, रेणु परमार, रेणु बाला, सुनील, जीवन शर्मा, जगमोहन कौर और जसविंद्र कौर ने कहा कि मुकेश अग्निहोत्री के मंत्रिमंडल में लिए जाने से बेरोजगारों को राहत मिलेगी। कहा कि मुकेश युवा हैं और बेरोजगार युवाओं के दर्द को निसंदेह समझेंगे। उन्होंने भाजपा सरकार की ओर से सभी बंद किए स्कूलों को दोबारा खोलने की घोषणा का भी स्वागत किया है। उन्होंने उम्मीद जताई है कि सरकार उनके हितों के बारे में जल्द ही विचार करेगी। पिछले तीन साल से बिना रोजगार जेबीटी प्रशिक्षितों को बेहद परेशानियों का सामना करना पड़ रहा है। पिछली सरकार लगातार जेबीटी प्रशिक्षितों से वायदे करती रही, लेकिन किया कुछ नहीं। उन्होंने कहा कि जेबीटी प्रशिक्षितों को तो निजी स्कूलों के प्रबंधक भी नौकरी नहीं देते हैं। उनके साथ कितना अन्याय किया गया है, यह बात शिक्षा विभाग के अतिरिक्त प्रदेशवासी भी जान चुके हैं। उन्हाेंने उम्मीद जताई है कि अब उन्हें जल्द ही नौकरी मिलेगी, जिससे उनके परिवार का पालन पोषण सही तरीके से हो पाएगा।